།སྦྱོར་བའི་ཆོས་དྲུག་གི་རིམ་པ་དངོས་གྲུབ་ཀུན་འབྱུང་བཞུགས།
ན་མོ་གུ་རུ་མཉྫུ་གྷོ་ཥཱ་ཡ། བསྐལ་བཟང་འདི་ ལ་རྣམ་འདྲེན་གྲངས་མང་
ཡང་། །རྩོད་དུས་འགྲོ་བའི་མགོན་གཅིག་ཤཱཀྱའི་ཏོག །རྒྱལ་ཚབ་མི་ཕམ་མགོན་དང་
འཇམ་པའི་དབྱངས། །སངས་རྒྱས་སྲས་དང་བཅས་ལ་ཕྱག་འཚལ་ལོ། །ལྔ་བརྒྱའི་
གཙུག་ རྒྱན་དཔལ་ ལྡན་མཪ་ མེ་མཛད། །རྒྱལ་བ་ཀུན་དངོས་བློ་བཟང་ གྲགས་
པའི་དཔལ། །བསིལ་ལྗོངས་ཐུབ་བསྟན་གསལ་མཛད་བཀའ་དྲིན་ཅན། །དངོས་
བརྒྱུད་བླ་མ་རྣམས་ལ་ཕྱག་འཚལ་ལོ། །སྲས་བཅས་རྒྱལ་བས་འདུལ་བར་མ་ནུས་
པའི། །མ་རུངས་ སྙིགས་མའི་ འགྲོ་བ་བདག་ཅག་ལ། །རྒྱལ་བའི་མཛད་ པ་ ཇི་
བཞིན་སྒྲུབ་མཛད་པ། །བཀའ་དྲིན་གསུམ་ལྡན་བླ་མར་སྙིང་ནས་འདུད། །
དེ་ལ་འདིར་བྱང་ཆུབ་ལམ་གྱི་རིམ་པའི་ཁྲིད་སྒོམ་པའི་ཚེ་སྦྱོར་བའི་ཆོས་
དྲུག་ཇི་ལྟར་བྱ་བའི་ཚུལ་ནི། གནས་ཁང་བྱི་དོར་བྱས་ལ་ཐུབ་པའི་དབང་པོས་
གཙོ་བྱས་སྐུ་གསུང་ཐུགས་རྟེན་དགྲམ། ཡོན་ཆབ་སོགས་ཅི་འབྱོར་བའི་མཆོད་པ་
གཡོ་སྒྱུའི་དབང་དུ་མ་སོང་བར་དད་གུས་ཆེན་པོའི་སྒོ་ནས་བཀོད་པ་མཛེས་ཤིང་
གཙང་བར་བཤམ། འབོལ་སྟན་རྒྱབ་ཅུང་ཟད་མཐོ་བ་ལ་ལུས་གནད་ལེགས་པར་
བཅས་ཏེ་རྣམ་སྣང་གི་ཆོས་བདུན་ལྡན་དུ་འཁོད་ནས་རང་རྒྱུད་ལ་དགེ་མི་དགེའི་
བསམ་པ་ཅི་འདུག་ལེགས་པར་བརྟགས་ཏེ། མི་དགེ་བའི་བསམ་པ་འདུག་ན་རླུང་
ཕྱིར་འབུད་པ་དང་མཉམ་དུ་བསལ་ཏེ་སེམས་གསལ་རིག་གི་ངང་དུ་རང་བབས་
སུ་གཞག །དབུགས་ཕྱི་ནང་དུ་རྒྱུ་བ་ལ་གྲངས་འདྲེན་ཞིང་སེམས་འཛིན་ཅི་ཐུབ་
-414-

སྦྱོར་བའི་ཆོས་དྲུག་གི་རིམ་པ་དངོས་གྲུབ་ཀུན་འབྱུང༌།
བྱ། ། དེ་ ནས་ ག་ རེ་ རང་ ཉིད་ སྡུག་ བསྔལ་གྱིས་མནར་ བ་ བཞིན་དུ་ སེམས་ ཅན་
ཐམས་ཅད་སྡུག་བསྔལ་གྱིས་མནར། སྡུག་བསྔལ་གྱིས་མནར་བའི་སེམས་ཅན་
ཐམས་ཅད་རང་གི་དྲིན་ཅན་གྱི་མ་ཤ་སྟག་ཡིན། མ་མ་བྱས་བྱ་བ་གཅིག་ཀྱང་མེད།
མ་བྱས་པ་ལ་གྲངས་ཀྱིས་མི་ཆོད། མ་ནམ་བྱས་རེས་ཀྱིས་ཚེ་འདིའི་མས་ཇི་ལྟར་
འོ་ན་སེམས་
དྲིན་གྱིས་བསྐྱངས་པ་ལྟར་དྲིན་གྱིས་བསྐྱངས་པས་དྲིན་ཤིན་ཏུ་ཆེ།
ཅན་ཐམས་ཅད་སྡུག་བསྔལ་ལས་སྒྲོལ་བའི་ཁུར་དེ་སུ་ལ་བབ་ན་ངེད་རང་ལ་
བབ། ངེད་ རང་ ལ་བབས་ ཀྱང་ད་ལྟའི་ གནས་ སྐབས་ འདི་ ལྟ་ བུས་ སེམས་ཅན་
ཐམས་ཅད་ཀྱི་དོན་ལྟ་སྨོས་ཀྱང་ཅི་དགོས། སེམས་ཅན་གཅིག་གི་དོན་ཡང་མཐར་
ཕྱིན་པ་བྱེད་ནུས་པ་མི་འདུག །དེར་མ་ཟད་དགྲ་བཅོམ་པ་གཉིས་ཀྱི་གོ་འཕང་
ཐོབ་ཀྱང་སེམས་ཅན་གྱི་དོན་ཉི་ཚེ་བ་མ་གཏོགས་སེམས་ཅན་ཐམས་ཅད་ཡང་
དག་པར་རྫོགས་པའི་སངས་རྒྱས་ཀྱི་གོ་འཕང་ལ་འགོད་པའི་ནུས་པ་མེད། དེ་ལྟ་
བུའི་ནུས་པ་སུ་ལ་ཡོད་ན་ཡང་དག་པར་རྫོགས་པའི་སངས་རྒྱས་ལ་ཡོད་པས་
བདག་གིས་མ་སེམས་ཐམས་ཅད་ཀྱི་དོན་དུ་ཡང་དག་པར་རྫོགས་པའི་སངས་
རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ་པར་བྱའོ། །ཞེས་ལན་གསུམ་བརྗོད་
ཅིང་བསམ་པ་ཤུགས་དྲག་བསྐྱེད། དེ་ནས་སྐྱབས་ཡུལ་གསལ་འདེབས་པ་ནི།
་པ་ལ་
རང་གི་མདུན་གྱི་ཐད་དྲང་གི་ནམ་མཁའི་གནས་སུ་སེང་གེ་ཆེན་པོ་བརྒྱད་ཀྱིས་
བཏེག་པའི་རིན་པོ་ཆེའི་ཁྲི་མཐོ་ཞིང་ཡངས་པའི་སྟེང་ཁར་སྣ་ཚོགས་པད་ཟླ་ཉི་
མའི་དཀྱིལ་འཁོར་གྱི་གདན་ལ། ངོ་བོ་རང་གི་དྲིན་ཅན་རྩ་བའི་བླ་མ་ཡིན་
རྣམ་པ་རྒྱལ་བ་ཤཱཀྱ་ཐུབ་པ་སྐུ་མདོག་གསེར་བཙོ་མ་ལྟ་བུ་དབུ་གཙུག་ཏོར་དང་
ལྡན་པ། ཞལ་གཅིག་ཕྱག་གཉིས་ཀྱི་གཡས་ས་གནོན་དང་གཡོན་མཉམ་གཞག་
-415-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡
གི་སྟེང་ན་བདུད་ རྩིས་གང་བའི་ལྷུང་བཟེད་བསྣམས་པ། སྐུ་ལ་ཆོས་གོས་ངུར་
སྨྲིག་ གི་ མདོག་ ཅན་ གསུམ་ མཛེས་ པར་གསོལ་བ། མཚན་དཔེས་ བརྒྱན་ པའི་
དྭངས་གསལ་འོད་ཀྱི་རང་བཞིན་ཅན། སྐུ་ལས་སྐྱེས་པའི་འོད་ཀྱི་ཕུང་པོའི་དཀྱིལ་
ན་ཞབས་གཉིས་རྡོ་རྗེ་སྐྱིལ་ཀྲུང་གིས་བཞུགས་པ། དེ་ཉིད་ཀྱི་མཐའ་བསྐོར་དུ་
དངོས་དང་བརྒྱུད་པའི་བླ་མ་ཡི་དམ་སངས་རྒྱས་བྱང་སེམས་དཔའ་བོ་དཔའ་མོ་
བསྟན་བསྲུང་ཡེ་ཤེས་པའི་ཚོགས་རྣམས་ཀྱིས་བསྐོར་ནས་བཞུགས་པ། དེ་དག་
རང་རང་གི་མདུན་ན་གདན་ཁྲི་ཕུན་སུམ་ཚོགས་པ་ལ་རང་རང་གིས་གསུངས་པའི་
ལུང་གི་ཆོས་རྣམས་འོད་ཀྱི་རང་བཞིན་ཅན་གྱི་པོ་ཏིའི་རྣམ་པར་ཡོད་པ། ཚོགས་
ཞིང་རྣམས་ ཀྱང་ རང་ ཉིད་ ལ་དགྱེས་པའི་ཚུལ་དང་། རང་ཉིད་ཀྱང་ཚོགས་ཞིང་
རྣམས་ཀྱི་ཡོན་ཏན་དང་ཐུགས་རྗེ་དྲན་པའི་དད་པ་ཆེན་པོའི་ངང་ནས། བདག་དང་
མ་སེམས་ཅན་ཐམས་ཅད་ཀྱིས་ཐོག་མ་མེད་པ་ནས་ད་ལྟའི་བར་དུ་སྤྱིར་འཁོར་བ་
དང་། ཁྱད་པར་ངན་སོང་གསུམ་གྱི་སྡུག་བསྔལ་སྣ་ཚོགས་པ་ཞིག་མྱོང་འདུག་ཏུ་ཟིན་
ཀྱང་། ད་དུང་སྡུག་བསྔལ་གྱི་གཏིང་དང་མཐའ་མངོན་པར་དཀའ་བར་འདུག །དེས་
ན་ད་རེས་རྙེད་པར་དཀའ་ཞིང་རྙེད་ན་དོན་ཆེ་བའི་མི་ལུས་ཁྱད་པར་ཅན་ཐོབ་པའི་
དུས་འདིར་འཁོར་བའི་སྡུག་བསྔལ་ཐམས་ཅད་སྤངས་པའི་ཐར་པ་མཆོག་བླ་མ་
སངས་རྒྱས་ཀྱི་གོ་འཕང་ཞིག་ད་ལྟ་ཉིད་དུ་ཐོབ་པར་མ་བྱས་ན། སླར་ཡང་སྤྱིར་
འཁོར་བ་དང་ཁྱད་པར་ངན་སོང་གསུམ་གྱི་སྡུག་བསྔལ་ཅི་རིགས་པ་ཞིག་མྱོང་
དགོས་པར་འདུག །དེས་ན་སྡུག་བསྔལ་དེ་དག་ལས་སྐྱོབ་པའི་ནུས་པ་མདུན་ན་
བཞུགས་པའི་བླ་མ་དཀོན་མཆོག་གསུམ་ལ་ཡོད་པས། བདག་གིས་མ་སེམས་
ཅན་ཐམས་ཅད་ཀྱི་དོན་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་
- 416-

སྦྱོར་བའི་ཆོས་དྲུག་གི་རིམ་པ་དངོས་གྲུབ་ཀུན་འབྱུང༌།
རིན་པོ་ཆེ་ཅི་ནས་ཀྱང་ཐོབ་པར་བྱ། དེའི་ཕྱིར་དུ་བླ་མ་དཀོན་མཆོག་གསུམ་ལ་
སྙིང་ཐག་པ་ནས་སྐྱབས་སུ་འགྲོ་བར་བྱའོ་སྙམ་དུ་བསམས་ལ། བླ་མ་ལ་སྐྱབས་
སུ་ མཆིའོ། ། །ཞེས་ དམིགས་ པ་ དང་ བཅས་ ལན་ གང་ མང་ བརྗོད། ། དེ་ བཞིན་ དུ།
སངས་ རྒྱས་ ལ་ སྐྱབས་ སུ་མཆིའོ། །ཆོས་ ལ་ སྐྱབས་ སུ་ མཆིའོ། །དགེ་ འདུན་ ལ་
སྐྱབས་སུ་མཆིའོ། །ཞེས་ལན་གང་མང་བརྗོད། དེ་དག་གི་ཚེ་དམིགས་ པ་ དང་
བདུད་རྩི་འབེབ་སྦྱང་བྱ་ཚུལ་བླ་མའི་ཞལ་ལས་ཐོས་པ་ལྟར་བྱ་ཞིང་ཞིབ་པར་མྱུར་
ལམ་ན་གསལ་བ་ལྟར་རོ། །དེ་ནས་སངས་རྒྱས་ཆོས་དང་ཚོགས་ཀྱི་མཆོག་རྣམས་
ལ། །བྱང་ཆུབ་བར་དུ་བདག་ནི་སྐྱབས་སུ་མཆི། །ཞེས་ལན་གསུམ་ཙམ་བརྗོད་
ཅིང་ བདུད་ རྩི་ འབེབ་ སྦྱང་ བྱེད། དེ་ནས། བདག་གིས་སྦྱིན་སོགས་བགྱིས་ པའི་
ཚོགས་རྣམས་ཀྱིས། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །ཅེས་ལན་
གསུམ་ཙམ་བརྗོད་ཅིང་སེམས་བསྐྱེད་ཀྱི་མན་ངག་མྱུར་ལམ་ནས་བཤད་པ་ལྟར་
བསྒོམ། དེ་ནས། རང་ཕྱོགས་ལ་ཆགས་པ་དང་གཞན་ཕྱོགས་ལ་སྡང་བའི་ཆགས་
སྡང་གི་དབང་གིས་སེམས་ཅན་ཐམས་ཅད་སྡུག་བསྔལ་དུ་བཅུག་པ་ཡིན་པས།
སེམས་ཅན་ཐམས་ཅད་ཉེ་རིང་ཆགས་སྡང་དང་བྲལ་བའི་བཏང་སྙོམས་ལ་གནས་
ན་ཅི་མ་རུང་། གནས་པར་གྱུར་ཅིག་གནས་པར་བདག་གིས་བྱའོ། །དེ་ལྟར་བྱེད་
ནུས་པར་བླ་མ་ལྷས་བྱིན་གྱིས་བརླབ་ཏུ་གསོལ། སེམས་ཅན་ཐམས་ཅད་བདེ་བ་
དང་བདེ་བའི་རྒྱུ་དང་ལྡན་ན་ཅི་མ་རུང་། ལྡན་པར་བདག་གིས་བྱའོ། །དེ་ལྟར་བྱེད་
ནུས་པར་བླ་མ་ལྷས་བྱིན་གྱིས་བརླབ་ཏུ་གསོལ། སེམས་ཅན་ཐམས་ཅད་སྡུག་བསྔལ་
དང་ སྡུག་བསྔལ་ གྱི་ རྒྱུ་ དང་ བྲལ་ན་ཅི་མ་རུང་། བྲལ་བར་གྱུར་ཅིག །བྲལ་བར་
བདག་གིས་བྱའོ། །དེ་ལྟར་བྱེད་ནུས་པར་བླ་མ་ལྷས་བྱིན་གྱིས་བརླབ་ཏུ་གསོལ།
- 417-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
སེམས་ཅན་ཐམས་ཅད་མཐོ་རིས་དང་ཐར་པའི་བདེ་བ་དམ་པ་དང་མ་བྲལ་ན་ཅི་
མ་རུང་། མི་འབྲལ་བར་གྱུར་ཅིག །མི་བྲལ་བར་བདག་གིས་བྱའོ། །དེ་ལྟར་བྱེད་
ནུས་ པར་ བླ་ མ་ ལྷས་ བྱིན་ གྱིས་ བརླབ་ ཏུ་ གསོལ། ཞེས་ བརྗོད། དེ་ ནས། མ་
སེམས་ཅན་ཐམས་ཅད་ཀྱི་དོན་དུ་མྱུར་བ་མྱུར་བར་ཡང་དག་པར་རྫོགས་པའི་
སངས་རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ་པར་བྱ། དེའི་ཕྱིར་དུ་ལམ་
ཟབ་མོ་བླ་མ་ལྷའི་རྣལ་འབྱོར་གྱི་སྒོ་ནས་བྱང་ཆུབ་ལམ་གྱི་རིམ་པའི་ཁྲིད་སྒོམ་པ་
ལ་འཇུག་པར་བྱའོ། །ཞེས་ལན་གསུམ་བརྗོད་ཅིང་ཁྱད་ པར་ གྱི་ སེམས་བསྐྱེད་
བསྒོམ། དེ་ནས་སྐྱབས་ཡུལ་རྣམས་འོད་དུ་ཞུ་སྟེ་རང་གི་སྨིན་མཚམས་སུ་ཐིམ་
པས་ རྒྱུད་ བྱིན་ གྱིས་ བརླབས ་ པའི་ མོས་ པ་ བྱའོ། ། །དེ་ནས་ ཚོགས་ ཞིང་ གསལ་
འདེབས་ཚུལ་ནི། རང་གི་མདུན་གྱི་ཐད་དྲང་གི་ནམ་མཁའི་གནས་སུ་སེང་གེ་ཆེན་
པོ་ བརྒྱད་ ཀྱིས་ བཏེག་ པའི་ རིན་ པོ་ ཆེའི་ ཁྲི་ མཐོ་ ཞིང་ ཡངས་ པའི་ སྟེང་ ཁར་ སྣ་
ཚོགས་པད་ཟླ་ཉི་མའི་དཀྱིལ་འཁོར་གྱི་གདན་ལ། ངོ་བོ་རང་གི་དྲིན་ཅན་རྩ་བའི་
བླ་མ་ཡིན་པ་ལ་རྣམ་པ་རྒྱལ་བ་ཤཱཀྱ་ཐུབ་པ་སྐུ་མདོག་གསེར་གཙོ་མ་ལྟ་བུ་དབུ་
གཙུག་ཏོར་དང་ལྡན་པ། ཞལ་གཅིག་ཕྱག་གཉིས་ཀྱི་གཡས་ས་གནོན་དང་གཡོན་
མཉམ་ གཞག་ གི་ སྟེང་ ན་ བདུད་ རྩིས་གང་བའི་ལྷུང་བཟེད་བསྣམས་པ། སྐུ་ལ་
ཆོས་གོས་ངུར་སྨྲིག་གི་མདོག་ཅན་གསུམ་མཛེས་པར་གསོལ་བ། མཚན་དཔེས་
བརྒྱན་པའི་དྭངས་གསལ་འོད་ཀྱི་རང་བཞིན་ཅན། སྐུ་ལས་སྐྱེས་པའི་འོད་ཀྱི་ཕུང་
པོའི་དཀྱིལ་ན་ཞབས་གཉིས་རྡོ་རྗེ་སྐྱིལ་ཀྲུང་གིས་བཞུགས་པ། དེ་ཉིད་ཀྱི་སྟེང་གི་
རྒྱབ་ལ་ཕྱོགས་པར་སྣ་ཚོགས་པད་ཟླ་ཉི་མའི་དཀྱིལ་འཁོར་གྱི་གདན་ལ། རྒྱལ་བ་
རྡོ་རྗེ་འཆང་ལ་ཉམས་ལེན་བྱིན་རླབས་བརྒྱུད་པའི་བླ་མ་རྣམས་ཀྱིས་བསྐོར་ནས་
- 418 -

སྦྱོར་བའི་ཆོས་དྲུག་གི་རིམ་པ་དངོས་གྲུབ་ཀུན་འབྱུང༌།
བཞུགས་པ། གཡས་ཕྱོགས་སུ་རྗེ་བཙུན་བྱམས་པ་ལ་རྒྱ་ཆེན་སྤྱོད་བརྒྱུད་ཀྱི་བླ་མ་
རྣམས་ཀྱིས་བསྐོར་ནས་བཞུགས་པ། གཡོན་ཕྱོགས་སུ་རྗེ་བཙུན་འཇམ་དབྱངས་
ལ་ཟབ་མོ་ལྟ་བརྒྱུད་ཀྱི་བླ་མ་རྣམས་ཀྱིས་བསྐོར་ནས་བཞུགས་པ། མདུན་དུ་དྲིན་
ཅན་རྩ་བའི་བླ་མ་ལ་ཆོས་འབྲེལ་ཡོད་པའི་བླ་མ་རྣམས་ཀྱིས་བསྐོར་ནས་བཞུགས་
པ། དེ་དག་གི་མཐའ་བསྐོར་དུ་ཡི་དམ་སངས་རྒྱས་བྱང་སེམས་དཔའ་བོ་དཔའ་མོ་
བསྟན་སྲུང་ཡེ་ཤེས་པའི་ཚོགས་རྣམས་ཀྱིས་བསྐོར་ནས་བཞུགས་པ། དེ་དག་རང་
རང་གི་མདུན་ན་གདན་ཁྲི་ཕུན་ཚོགས་ལ་རང་རང་གིས་གསུངས་པའི་ལུང་གི་
ཆོས་རྣམས་འོད་ཀྱི་ རང་བཞིན་ཅན་གྱི་པོ་ཏིའི་རྣམ་པར་ཡོད་པ། དེ་དག་གི་ཕྱི་
རོལ་ཏུ་གང་ལ་གང་འདུལ་གྱི་སྤྲུལ་པའི་བཀོད་པ་བསམ་གྱིས་མི་ཁྱབ་པ་ཕྱོགས་
བཅུར་ འཕྲོ་བའི་གཙོ་འཁོར་ཐམས་ཅད་ཀྱི་སྤྱི་བོར་ཨོཾ་དཀར་པོ། མགྲིན་པར་
ཨཱཿདམར་པོ། ཐུགས་དཀར་ཧཱུཾ་སྔོན་པོ། ལྟེ་བར་སྭཱ་སེར་པོ། གསང་བར་ཧཱ་ལྗང་
གུ་འོད་ཟེར་ལྔ་འཕྲོ་བ། བླ་མ་ཐུབ་པའི་དབང་པོའི་ཐུགས་ཀའི་ཧཱུཾ་ལས་འོད་ཟེར་
ཕྱོགས་བཅུར་འཕྲོས་པས། རང་བཞིན་གྱི་གནས་ནས་བསྒོམས་པ་དང་འདྲ་བའི་
ཡེ་ཤེས་པ་སྤྱན་དྲངས། དམ་ཚིག་པ་སོ་སོ་ལ་ཐིམ་པས་སྐྱབས་གནས་ཀུན་འདུས་
པའི་བདག་ཉིད་དུ་གྱུར་པར་མོས་ནས། ཤེས་ཤིང་སྤྲོ་ན་སྤྱན་འདྲེན་ཁྲུས་གསོལ་
རྒྱས་བསྡུས་ཅི་རིགས་བྱ་ཞིང་། དེ་ནས་ལོང་སྐབས་བྱུང་ཚེ་ལམ་རིམ་བླ་བརྒྱུད་
སོགས་ཀྱི་ཕྱག་འཚལ་བྱ། བསྡུ་ན། རབས་འབྱམས་གསུང་རབ་ཀུན་ལ་བལྟ་བའི་
མིག །སྐལ་བཟང་ཐར་པར་བགྲོད་པའི་འཇུག་ངོགས་མཆོག །བརྩེ་བས་བསྐྱོད་
པའི་ཐབས་མཁས་མཛད་པ་ཡིས། །གསལ་མཛད་བཤེས་གཉེན་རྣམས་ལ་གུས་
ཕྱག་འཚལ། །ཇི་སྙེད་སུ་དག་ཕྱོགས་བཅུའི་འཇིག་རྟེན་ན། །ཞེས་པ་ནས། རྒྱལ་
-419-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
བ་ ཀུན་ ལ་ ཕྱག་ འཚལ་ མཆོད་ པར་བགྱི། །ལོང་སྐབས་བྱུང་ཚེ་མཚམས་ འདིར་
ལྟུང་བཤགས་དང་བླ་མ་རྡོར་འཛིན་མ་སོགས་འདོན། བསྡུ་ན། འདོད་ཆགས་ཞེ་
སྡང་གཏི་མུག་དབང་གིས་ནི། །ཞེས་པ་ནས། ཐམས་ཅད་བདག་གིས་བྱང་ཆུབ་
ཕྱིར་བསྔའོ། །ཞེས་པའི་བར་དལ་བུས་བརྗོད་ཅིང་དོན་ཡིད་ལ་བསམ། དེ་ནས་
དམིགས་ ་པ་གསལ་བར་བྱས་ན། ཨོྃ་བཛྲ་བྷུ་མི་ཨཱཿཧཱུཾ། ཞེས་པ་ནས། བདག་དང་
སེམས་ཅན་ཐམས་ཅད་ལ་བྱིན་གྱིས་བརླབ་ཏུ་གསོལ། ས་གཞི་སྤོས་ཀྱིས་བྱུགས་
ཤིང་མེ་ཏོག་བཀྲམ། །ཞེས་པ་ནས། འགྲོ་ཀུན་རྣམ་དག་ཞིང་ལ་སྤྱོད་པར་ཤོག །
བདག་གཞན་ལུས་ངག་ཡིད་གསུམ་ཞེས་པ་ནས་བདག་ལ་བྱིན་གྱིས་བརླབ་ཏུ་
གསོལ། བཤེས་གཉེན་ལ་མ་གུས་པ་ནས་བཟུང་སྟེ་བདག་གཉིས་སུ་མཚན་མར་
འཛིན་ པའི་ བར་ གྱི་ ཕྱིན་ཅི་ ལོག་ གི་བློ་སྣ་མཐའ་དག་ འགག་པ་དང༌། བཤེས་
གཉེན་ལ་གུས་པ་སོགས་ཕྱིན་ཅི་མ་ལོག་པའི་བློ་སྣ་མཐའ་དག་བདེ་བླག་ཏུ་སྐྱེ་བ་
དང་། རྐྱེན་ཕྱི་ནང་གི་བར་གཅོད་ཐམས་ཅད་ཉེ་བར་ཞི་བར་བྱིན་གྱིས་བརླབ་ཏུ་
གསོལ། ཞེས་ལན་གསུམ་བརྗོད། དེ་ནས་དཔལ་ལྡན་རྩ་བའི་བླ་མ་རིན་པོ་ཆེ། །
བདག་གི་སྤྱི་བོར་པད་ཟླའི་གདན་བཞུགས་ལ། །བཀའ་དྲིན་ཆེན་པོའི་སྒོ་ནས་
རྗེས་ བཟུང་ སྟེ། །སྐུ་ གསུང་ ཐུགས་ ཀྱི་ དངོས་ གྲུབ་ སྩལ་ དུ་ གསོལ། །འདྲེན་པ་
མཉམ་མེད་སྟོན་པ་བཅོམ་ལྡན་འདས། །ཞེས་པ་ནས། དྲིན་ཅན་བླ་མ་རྣམས་ལ་
གསོལ་བ་འདེབས། །ཞེས་གསོལ་འདེབས་ལན་གཉིས་རེ་བྱ། ཡོན་ཏན་ཀུན་གྱི་
གཞིར་ གྱུར་ དྲིན་ ཅན་ རྗེ། །ཞེས་ པ་ ནས། ། ཉེ་ བར་ ཞི་ བར་ བྱིན་ གྱིས་ བརླབ་ ཏུ་
གསོལ། །ཞེས་ལན་གཉིས་རེ་བྱ། སྐྱེ་བ་ཀུན་ཏུ་ཡང་དག་བླ་མ་དང་། །ཞེས་པ་